Парченца радост – Официален блог на "Идеал Стандарт – Видима" АД
Парченца радост
Posted on 02.09.2016 by Vidima in Актуално, Инициативи // 1 Comment
В края на лятото галерия „Видима“ подреди изложба „Парченца радост“ с творби на колеги от „Идеал Стандарт – Видима“.
От 1 до 9 септември всички севлиевци и гости на града могат да се насладят на изкуството на декупажа на Тихомира Трифонова, Наталия Джамбазова, Наталия Колева, Таня Ламбева, Валерия Минчева и Петя Минчева, на бижутата от естествени камъни на Станислава Славова‐Петкова, на картините на Тодор Тодоров, Димитрина Цанова, Борислав Настев и Павлина Василева, на фино изработените гоблени на Ренета Колева, Веска Дянкова, Румяна Димитрова, Десислава Стоянова, Мария Георгиева, Полина Кирилова и Даниела Петкова, на майсторския квилинг и скрапбукинг на Даниела Цонева, Надежда Туджарова и Александър Маринов, на макрамето на Петя Иванова, на красота на пирографиране на Анна Терпанова, на непознатата зентангл/дудлинг техника, която ни показва Ася Караиванова.
Изложбата бе открита от Лазар Лазаров – Директор Търговска организация – Клъстър България, който поздрави авторите и сподели мисъл на Иля Еренбург: „Голямото изкуство не просто отразява живота, а участва в него и го променя“. Наистина, участниците в изложбата не са професионални художници и творци, но творбите им разкриват много артистичен вкус, усет към красивото и положителна енергия, която успокоява, зарежда и разпръсква „парченца радост“.
Галерия „Видима“ е отворена всеки работен ден от от 10 до 18 ч. без прекъсване.
гобленидекупажизложбаквилинг About Vidima
България е със стратегическа роля за развитието на мултинационалната компания Идеал Стандарт Интернешънъл в регион Източна Европа. От началото на 2011 г. след процес на сливане, в гр. Севлиево оперира обединената компания „Идеал Стандарт - Видима” АД – лидер в производството на санитарна арматура и санитарна керамика, която има над 3300 служители. „Идеал Стандарт - Видима” АД управлява и дейностите по дистрибуция на продукти в Източна и Западна Европа, както и търговската дейност в редица страни от Източна Европа, обединени в клъстер България на Идеал Стандарт Интернешънъл. Идеал Стандарт Интернешънъл е частна компания със седалище в Брюксел, Белгия, която развива независима дейност в Европа, Близкия и Среден Изток, Африка, както и в Латинска Америка. Основната дейност на компанията е съсредоточена в предлагането на цялостни решения за баня за домове, търговски сгради и институции. Компанията работи в над 20 страни и има около 11 000 служители.
В България компанията има два завода, базирани в Севлиево. В завода за производство на санитарна арматура се произвеждат едноръкохваткови и двуръкохваткови смесителни батерии за баня и кухня, душ комплекти и аксесоари. Заводът за санитарна керамика произвежда мивки, тоалетни чинии и WC комплекти, бидета и писоари от висококачествен санитарен порцелан, както и керамични поддушови корита.
Продуктите са подредени в колекции, обединени от общ дизайн и включващи различни функционални видове. Те достигат до няколко континента под търговските марки на компанията - Ideal Standard, Vidima, Armitage Shanks, Ceramica Dolomite, Porcher и други.
Като лидер в оборудването на бани на европейския пазар, компанията непрекъснато развива и усъвършенства своите продукти и услуги, поставяйки в центъра на вниманието си удовлетвореността на клиентите и пестенето на вода и енергия. Продуктите се отличават с високо и гарантирани качество. те са лесни за монтаж и поддръжка, издръжливи и на достъпна цена.
Дистрибуционният център в Севлиево се нарежда на второ място сред логистичните платформи на Идеал Стандарт Интернешънъл в Европа. От него се дистрибуират продукти за баня към платформите в Западна Европа и към крайни клиенти на компанията в Централна и Източна Европа, Близкия Изток, Средиземноморието и др.
Идеал Стандарт Интернешънъл, европейски лидер в обзавеждането на бани, централизира в Севлиево търговската си дейност за следните страни от Централна и Източна Европа - Полша, Литва, Латвия, Естония, Унгария, България, Румъния, Сърбия, Черна гора, Македония, Албания, Турция, Хърватска и Словения, обединени в клъстър България.
Компанията разполага с Тренинг център в Севлиево, който предлага обучения на търговци от страните на клъстър България, а така също посреща клиенти от Русия, Европа и Близкия Изток.
1 Comment on Парченца радост
Siko //
28.12.2016 at 14:44 //
Страхотна инициатива
Leave a comment Отказ	Your email address will not be published.CommentName *
Връзки	Блог Ideal Standard
Скорошни коментариSiko за Парченца радостKeraglass за Спестете от вашите пари и до 50 процента от сметката за вода за години напред.Ален Христов за Започна лятната стажантска програма за студентиAynur Osmanova за Започна лятната стажантска програма за студентиСимона Иванова за Започна лятната стажантска програма за студентиГоворим си за:"Идеал Стандарт - Видима" АД
"Идеал Стандарт - Видима" АД
blog.vidima.bg
Васил Кънев
Идеал Стандарт Интернешънъл
Красимир Копчев
Лятна стажантска програма 2012
Моето нестандартно лято
Нашият стандарт
завод за керамика
завод за производство на санитарна арматура
завод за производство на санитарна керамика
конкурс БГ Сайт 2012
лятна стажантска програма
„Идеал Стандарт – Видима” АД